Жайық өзенінің Каспий теңізіне құяр сағасын тереңдету жұмыстары әлі аяқталған жоқ
DATE: 19:23, 03 Маусым 2024 | GMT +5
TITLE: Жайық өзенінің Каспий теңізіне құяр сағасын тереңдету жұмыстары әлі аяқталған жоқ
URL: https://kaz.inform.kz/news/zhayik-ozennn-kaspiy-tenzne-kuyar-sagasin-terendetu-zhumistari-al-ayaktalgan-zhok-d4ce60/
META: DATE: 19:23, 03 Маусым 2024 | GMT +5
TOTAL WORDS: 129
AUTHOR(S):
TEXT: Атырау облысының жедел штабынан мәлім еткендей, бұл жұмысты атқару үшін бас мердігерлікке «ПавлодарӨзенПорты» АҚ таңдалған. «Мол судың келуіне байланысты Жайық өзенінің Каспий теңізіне құяр сағасының 48, 9-50, 5 шақырымының аралығында түп тереңдету жұмысы жүргізіліп жатыр. Тереңдетілетін аумақтың ұзындығы – 1600, ені – 20, ал, тереңдігі 1, 2 метрді құрайды. Қазір тереңдету жұмысына «зрсг», «Ватермастер-1», «Ватермастер-2» снарядтары тартылған. Бүгін, 3 маусымдағы мәліметке сәйкес, «Қазақстан су жолдары» РМҚК-ның тапсырысымен 2 мың 643 метр аумақ тереңдетілді. Су айдынының түбінен 16 мың 686 текше метр топырақ алынды», -деп хабарлады облыстық жедел штаб. Сондай-ақ, «ДМ ЭКО КАСПИАН» ЖШС Жайық өзенінің Каспий теңізіне құяр сағасында 2 мың 350 метр аумақта тереңдету жұмысын жүргізген. Еске сала кетелік, бұған дейін Жайық өзенінің Каспий теңізіне құяр сағасы 1, 5 метрге тереңдетілгенін хабарлаған болатынбыз. Фото: Атырау облысының жедел штабы
